Զորավար (անձնանուն)

Զորավար, հայկական արական անուն։ Առաջացել է հայերեն զորավար բառից։ Այս անվանը համապատասխանում է պարսկերեն Zōrāwar անձնանունը։

Գործածություններ 
 Զորավար, որդի Ապիրատի, թոռն Գրիգոր Մագիստրոսի, եղբայր Գրիգոր Գ կաթողիկոսի, Ներսես Շնորհալու և Վասլի։
 Զավրավար քահանա, նվեր է ստացել մի Ավետարան՝ Միխայլ անունով մի ոսկերչից, Որմենի քաղաքում 1201 թվականին։
 Զավրվար միակյաց, հիշատակված է Կիլիկիայի Բաղնեկունք գյուղում 1292 թվականին։
 Զավրվար գրիչ, աշակերտ Տեր Գրիգոր Չաղրոցի, ով 1480 թվականին ընդօրինակեց Ավետարանը Տյուրիկում։
 Զորվար, հիշատակված է 1593 թվականին։
 Զորավար, հիշատակված է 1622 թվականին։
 Զավրվար երեց, որդի Ստեփանոս քահանայի, իր զավակի՝ Հովհաննես սարկավագի համար գրեց մի Ավետարան։
 Զորա, որդի Թաթոսի, ով ստացավ մի Մաշտոց, որ 1474 թվականին գրել տվեց Երեմիա գրչին և նվիրեց Կոնթեր գյուղի եկեղեցուն։
 Զավրիկ, հիշատակվել է 1578 թվականին։ Այս անունից է առաջացել Զուրիկյան ազգանունը, որը հիշատակվել է 1810 թվականին։

Ծանոթագրություններ 

Հայկական արական անձնանուններ